Nog ‘n leerling geskors na aanval op onnie | Maroela Media
ŉ Leerling van die Glenvista High School in Johannesburg wat ŉ video geneem het van sy klasmaat terwyl laasgenoemde ŉ onderwyser aangeval het, is geskors.
Michael Etti, woordvoerder van die skool se beheerliggaam, sê die leerling sal Dinsdag voor ŉ dissiplinêre komitee verskyn. Etti sê ŉ verdere 13 leerlinge sal vandag of Donderdag geskors word nadat hulle op kringtelevisiekameras uitgewys is vir hul verkeerde optrede. Hy sê hulle sal volgende Vrydag en die opvolgende Maandag voor ŉ dissiplinêre komitee verskyn. Die skorsings volg nadat ŉ gr. 8-leerling ŉ onderwyser onder meer met ŉ besem aangeval het. ŉ Selfoonvideo is van die voorval gemaak en op die video kan daar gehoor word hoe die leerling deur sy klasmaats aangemoedig word terwyl hy die onderwyser aanval. Die leerling wat die onderwyser aangeval het, is ook vroeër geskors.
Klik hier om ‘n video van die voorval te sien.
Dis reg so!!! Maak voorbeelde van die uitvaagsels. Sulke gedrag mag nie in skole geduld word nie.
Amy as dit my kind was het hulle hom nie geskors nie want ek het hom reguit hospitaal toe [email protected]@sem. Ek het 4 groot seuns en jy kan hulle enige tyd deur n ring trek want ek het hulle reg grootgemaak.
Lyfstraf is mos afgeskaf deur die owerhede, nou is dit omgekeerde lyfstraf. Voor 1994 het ons die beste opvoeding stelsel in die wereld gehad…BRING TERUG LYFSTRAF>
Hulle sal voor ‘n tugverhoor verskyn en word geskors? Alles goed en wel maar die skorsing is seker net vir sewe dae dan kom die kinders maar weer terug na dieselfde skool toe. Hierdie kinders behoort nooit weer in dieselfde skool toegelaat te word nie